b'\n_START_ARTICLE_\nAlexander Imich\n_START_PARAGRAPH_\nAlexander Imich (4. helmikuuta 1903 Cz\xc4\x99stochowa, Kongressi-Puola, Ven\xc3\xa4j\xc3\xa4n keisarikunta \xe2\x80\x93 8. kes\xc3\xa4kuuta 2014 Manhattan, New York, Yhdysvallat) oli puolalais-yhdysvaltalainen kemisti, parapsykologi ja kirjailija ja Anomalous Phenomena Researchin presidentti New Yorkissa. H\xc3\xa4n syntyi vuonna 1903 juutalaiseen perheeseen Cz\xc4\x99stochowassa Puolassa, joka oli silloin osa Ven\xc3\xa4j\xc3\xa4n keisarikuntaa._NEWLINE_Imichist\xc3\xa4 tuli maailman vanhin el\xc3\xa4v\xc3\xa4 mies italialaisen Arturo Licatan kuoltua 24. huhtikuuta 2014. Guinness World Records todisti Imichin maailman vanhimmaksi el\xc3\xa4v\xc3\xa4ksi mieheksi t\xc3\xa4m\xc3\xa4n omaan kuolemaan saakka. Imich kuoli puolitoista kuukautta Licatan j\xc3\xa4lkeen 111 vuoden ja 124 p\xc3\xa4iv\xc3\xa4n i\xc3\xa4ss\xc3\xa4._NEWLINE_Imich oli my\xc3\xb6s viimeinen elossa ollut Puolan\xe2\x80\x93Neuvosto-Ven\xc3\xa4j\xc3\xa4n sodan veteraani.'